C 200/22
HR
Službeni list Europske unije
8.6.2023.
Za zrenje sira „Lajta sajt” potrebno je posebno znanje i iskustvo.
Sirevi se okreću svakih 3 – 4 dana i peru u salamuri kako bi se povećao intenzitet rasta bakterija.
Potrebno ih je vrlo pažljivo okretati i prati rukom, bez brisanja.
„Lajta sajt” dozrijeva dva tjedna, dokad crvena kultura u potpunosti pokriva površinu.
Intenzivno zrenje ide od površine prema središtu, a završava kad sir „Lajta sajt” dozrije.
Drugi pokazatelj zrenja je nagli porast pH vrijednosti kore, koji je posljedica razlaganja laktata (na ugljikov dioksid i vodu) pod utjecajem određenih kvasaca (npr.
Oospora lactis) koji prirodno rastu na površini.
Zrenje sira „Lajta sajt” karakterizira naglo raspadanje većine proteina, što znači da se do drugog tjedna zrenja 50 – 60 % njih pretvori u peptide, djelomično u obliku spojeva aminokiselina.
Nakon tri tjedna zrenja mogu se osjetiti okus i miris amonijaka, a tekstura nastavlja omekšavati, pa je sir od trećeg tjedna potrebno držati na temperaturi od 2 °C do 8 °C kako bi bio jestiv i zadržao svoja karakteristična svojstva.
Ugled sira „Lajta sajt” temelji se na njegovom okusu, aromi, mirisu, vrlo ugodnoj zrnatoj teksturi i jedinstveno ujednačenoj kvaliteti.
Bio je i ostao miljenik ljubitelja delikatesnih sireva, a zbog intenzivne proteolize nalazi se među najlakše probavljivim sortama sireva.
Na tematskom blogu o sirevima „Lajta sajt” spominje se kao poznati i opravdano popularni mađarski sir, koji spada pod sireve koji dozrijevaju s crvenim kulturama, a opisuje se na sljedeći način: „Koža je tanka, elastična i tamne žućkastocrvene boje.
Sir je čvrst, sitnih rupica, s jedinstvenim, aromatičnim i ugodno pikantnim okusom.
Lako se reže i riba, zbog čega je idealan za sendviče, tost i tjesteninu.
Preporučujem za svako jelo koje sadrži sir.”
Izvor: https://sajtologia.blog.hu/2015/09/09/ha_lajta_van_rajta Sir „Lajta sajt” često je osvajao nagrade na domaćim i međunarodnim natjecanjima sira: — zlatni certifikat na Mađarskom nacionalnom natjecanju za sireve 2011.
u Csermajoru; — prvo mjesto među tradicionalnim nacionalnim sirevima iz 15 zemalja na Natjecanju za nacionalne sireve organiziranom u okviru 22. festivala vina u Budaváru 2013.; — zlatna medalja na Nacionalnom sajmu sira 2018.; — drugo mjesto na Festivalu sireva Mikulov 2019.
u Češkoj; — veliko priznanje kao gostujući sir na izložbi sireva „Caseus Veneti” 2021.
Izložba je posvećena malim proizvođačima sira koji proizvode jedinstvene proizvode s lokalnim obilježjima.
Izvor: https://www.padovaoggi.
it/foto/eventi/caseus-veneti-piazzola-25-26-settembre-2021.html/ Upućivanje na objavu specifikacije https://gi.kormany.hu/foldrajzi-arujelzok